ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1937/96 υποβολή: Enrico Ferri (PPE) και Pier Casini (PPE) προς την Επιτροπή (16 Ιουλίου 1996)

Θέμα: Eξαίρεση επιβολής ΦΠΑ επί των κρατικών φόρων κατανάλωσης και των πρόσθετων φόρων των περιφερειακών αρχών στην κατανάλωση μεθανίου

Έχοντας υπόψη ότι ο συνυπολογισμός στη βάση επιβολής του ΦΠΑ του φόρου κατανάλωσης επί του μεθανίου, των πρόσθετων περιφερειακών φόρων του άρθρου 10 του ΝΔ αριθ. 15/977 προκαλεί τόσο άνιση μεταχείριση στο κοινοτικό επίπεδο όσο και έντονες αμφισβητήσεις νομιμότητας σε εθνικό επίπεδο 7

Έχοντας, π.χ., υπόψη ότι το τίμημα που καταβάλλεται στην Ιταλία για την κατανάλωση μεθανίου είναι υψηλότερο από οποιαδήποτε άλλη χώρα της Κοινότητας 7 και αυτό όχι μόνο λόγω του κόστους της πρώτης ύλης αλλά κυρίως λόγω της συνεχούς αύξησης της φορολογίας (φόροι, πρόσθετοι φόροι κλπ), η οποία μέσα σε λίγα χρόνια οδήγησε στην αύξηση του βάρους των φόρων σε επίπεδο που ξεπερνά το ήμισυ του τελικού κόστους 7

Έχοντας υπόψη ότι η έκτη οδηγία ΕΟΚ αριθ. 77/388/ΕΟΚ ((ΕΕ L145, 13.6.1977, σελ. 1. )) για την εναρμονισμένη εφαρμογή στα κράτη μέλη «κοινού συστήματος φόρου προστιθέμενης αξίας» στον τίτλο VIII, άρθρο 11, παράγρ. 2 προβλέπεται κατά τρόπο ρητό και αναμφισβήτητο ότι «στην βάση επιβολής του φόρου περιλαμβάνονται: α) οι φόροι, δασμοί, δικαιώματα, εισφορές και τέλη, εξαιρέσει του φόρου προστιθέμενης αξίας» 7

Έχοντας υπόψη ότι, λόγω της εσωτερικής νομοθετικής κατάστασης των επιμέρους χωρών, μόνο μια Κοινοτική κανονιστική παρέμβαση θα μπορούσε να παρεκκλίνει από τη, γενικώς, αναγνωριζόμενη νομιμότητα της επιβολής φόρου επί άλλου φόρου 7 Ζητείται από την Επιτροπή να παρέμβει με την έγκριση οδηγίας η οποία, τροποποιώντας την ισχύουσα εθνική ρύθμιση, θα μπορεί να επιτρέπει την εξαίρεση (όπου είναι δυνατόν) επιβολής ΦΠΑ επί των κρατικών φόρων κατανάλωσης και των πρόσθετων περιφερειακών φόρων που πλήττουν την κατανάλωση μεθανίου.

Απάντηση του Κ. Monti εξ ονόματος της Επιτροπής (17 Σεπτεμβρίου 1996)

Η βασική έννοια του φόρου προστιθέμενης αξίας ως γενικού και εφαρμοζόμενου επί όλων των παραδόσεων αγαθών και υπηρεσιών φόρου κατανάλωσης συνεπάγεται ότι η βάση επιβολής του είναι η αξία των πραγματικών δαπανών του τελικού καταναλωτή για αγαθά και υπηρεσίες ή, με άλλα λόγια, η χρηματική αντιπαροχή που καταβάλλεται για δεδομένη παράδοση αγαθών και υπηρεσιών. Κατά συνέπεια, δικαιολογείται ο

συνυπολογισμός στο φορολογητέο πόσο λοιπών φόρων, δασμών, εισφορών και τελών, εξαιρουμένου του ιδίου του φόρου προστιθέμενης αξίας. Το άρθρο 11 Α παράγραφος 2 στοιχείο α) της έκτης οδηγίας για το ΦΠΑ (77/388/ΕΟΚ) συμβιβάζεται πλήρως με την έννοια του φόρου προστιθέμενης αξίας. Κατά συνέπεια, η διάταξη αυτή δεν αποτέλεσε αντικείμενο συζητήσεων μεταξύ κρατών μελών. Η Επιτροπή δεν προτίθεται να τροποποιήσει τη ρύθμιση αυτή.
ΓΡΑΠΤΗ ΕΡΩΤΗΣΗ E-1907/96 υποβολή: Jaak Vandemeulebroucke (ARE) προς την Επιτροπή (11 Ιουλίου 1996)

Θέμα: Υποχρεωτική εκπλήρωση θητείας

Μερικές διατάξεις στον κανονισμό υπηρεσιακής κατάστασης του προσωπικού ορίζουν ότι ο υποψήφιος πρέπει να έχει εκπληρώσει τις υποχρεώσεις του σε σχέση με τη στρατιωτική θητεία.

Θα μπορούσε να με ενημερώσει η Επιτροπή για τον αριθμό των υποψηφίων των οποίων οι αιτήσεις δεν έγιναν δεκτές στη βάση του εν λόγω κριτηρίου;

Πιστεύει η Επιτροπή ότι αυτός ο όρος θα πρέπει να παραμείνει στον κανονισμό υπηρεσιακής κατάστασης των υπαλλήλων, δεδομένου ότι η μη εκπλήρωση της στρατιωτικής θητείας μπορεί να εκφράζει μια πολιτική θέση; Η άρνηση αποδοχής μιας αίτησης με βάση αυτό το κριτήριο συνιστά παραβίαση της αρχής των ίσων ευκαιριών.

Απάντηση του κ. Liikanen εξ ονόματος της Επιτροπής (16 Σεπτεμβρίου 1996)

Οι πληροφορίες ότι οι υποψήφιοι για τους γενικούς διαγωνισμούς είναι στρατολογικά τακτοποιημένοι σύμφωνα με τη νομοθεσία περί στρατολογίας που ισχύει γι' αυτούς παρέχονται από τους ιδίους με την υπεύθυνη δήλωση που υποβάλλουν μαζί με την αίτηση υποψηφιότητας. Κανένας υποψήφιος που συμπληρώνει την αίτηση υποψηφιότητας σύμφωνα με τις οδηγίες που περιλαμβάνονται στην Επίσημη Εφημερίδα δεν έχει αποκλεισθεί βάσει του κριτηρίου που αναφέρει το Αξιότιμο Μέλος του Κοινοβουλίου. Τα δικαιολογητικά υποβάλλονται μόνο κατά την πρόσληψη. Η Επιτροπή δεν διαθέτει λεπτομερείς στατιστικές σχετικά με αυτό το ειδικό θέμα αλλά κατά τα τελευταία χρόνια κανένας υποψήφιος δεν αποκλείστηκε με βάση τις εν λόγω διατάξεις.

Μεταξύ των όρων πρόσληψης που αναφέρονται στο άρθρο 28 του κανονισμού υπηρεσιακής κατάστασης των υπαλλήλων και του λοιπού προσωπικού των Ευρωπαϊκών Κοινοτήτων η παράγραφος β) προβλέπει ότι κανείς δεν μπορεί να διορισθεί υπάλληλος «εάν δεν έχει τακτοποιηθεί στρατολογικά κατά τη νομοθεσία περί στρατολογίας που εφαρμόζεται στην περίπτωσή του». Από τη διάταξη αυτή δεν προκύπτει κατά κανένα τρόπο ότι μόνο οι υποψήφιοι που έχουν εκπληρώσει τη στρατιωτική τους υποχρέωση πληρούν τους όρους για να διορισθούν ως υπάλληλοι.

Κατά συνέπεια, η Επιτροπή κρίνει ότι δεν υπάρχει λόγος να τροποποιηθεί η διάταξη του κανονισμού υπηρεσιακής κατάστασης, η οποία προβλέπει απλώς την υποχρέωση κάθε υποψήφιου να συμμορφούται προς τους εθνικούς νόμους στους οποίους υπόκειται για το θέμα της στρατιωτικής υπηρεσίας.
ΓΡΑΠΤΗ ΕΡΩΤΗΣΗ P-2599/96 υποβολή: Glyn Ford (PSE) προς την Επιτροπή (24 Σεπτεμβρίου 1996)

Θέμα: Πρόγραμμα Safe

Ποιές προτάσεις έχει η Επιτροπή για να αντιμετωπισθεί η καθυστέρηση που εμφανίζεται στο Συμβούλιο όσον αφορά το Πρόγραμμα Safe το οποίο η Γερμανική Κυβέρνηση μπλοκάρει συστηματικά;

Απάντηση του κ. Flynn εκ μέρους της Επιτροπής (18 Οκτωβρίου 1996)

Το Μάιο του 1996, στη γνώμη που διατύπωσε το Κοινοβούλιο για το πρόγραμμα αυτό, ανέφερε συγκεκριμένα ότι το άρθρο 235 της συνθήκης ΕΚ είναι κατάλληλο για να χρησιμοποιηθεί ως νομική βάση του προγράμματος.

Η Επιτροπή θεωρεί ότι η γνώμη αυτή είναι αρκετά θετική ώστε να ενθαρρύνει τα κράτη μέλη να επανεξετάσουν τη θέση τους.

Σύντομα, η Επιτροπή θα υιοθετήσει τροποποιημένη πρόταση για έκδοση οδηγίας του Συμβουλίου, στην οποία θα περιληφθούν οι τροπολογίες που πρότεινε το Κοινοβούλιο και έγιναν δεκτές από την Επιτροπή.
ΓΡΑΠΤΗ ΕΡΩΤΗΣΗ E-1835/96 υποβολή: Peter Truscott (PSE) προς την Επιτροπή (5 Ιουλίου 1996)

Θέμα: Μέτρα των κρατών μελών κατά συγκεκριμένης κατηγορίας εντοσθίων βοοειδών

Toν Νοέμβριο 1994 καθιερώθηκαν νέα μέτρα στη Βρετανία με σκοπό να υπαχθούν τα έντερα και ο θύμος των μόσχων ηλικίας κάτω των 6 μηνών στον ορισμό των προδιαγεγραμένων εντοσθίων βοοειδών. Η απαγόρευση της χρήσης εντοσθίων για ανθρώπινη και ζωϊκή κατανάλωση άρχισε να ισχύει στις 25 Σεπτεμβρίου 1990.

Σύμφωνα με τις βρετανικές στατιστικές για το εξωτερικό εμπόριο το 1995, εξήχθησαν από τη Βρετανία 424.000 μόσχοι κάτω των έξι μηνών προς άλλα κράτη μέλη της Ένωσης.

Μπορεί η Επιτροπή να δηλώσει τί είδους μέτρα έχουν ληφθεί σε όλα τα κράτη μέλη της ΕΕ για να εξασφαλισθεί η αφαίρεση της προαναφερθείσας κατηγορίας εντοσθίων κατά την σφαγή μόσχων προέλευσης Η.Β.; Μπορεί επιπλέον η Επιτροπή να επιβεβαιώσει ότι έχει απαγορευθεί η εισαγωγή αυτού του είδους εντοσθίων στην ανθρώπινη και τη ζωϊκή τροφική αλυσίδα στα κράτη μέλη που εισήγαγαν βρετανικούς μόσχους;

Απάντηση του κ. Fischler εξ ονόματος της Επιτροπής (31 Ιουλίου 1996)

Δεν υφίσταται συγκεκριμένη απαγόρευση όσον αφορά τα εντόσθια βοοειδών στα κράτη μέλη η οποία να καλύπτει ειδικά τους μόσχους κρεατοπαραγωγής και καταγωγής Ηνωμένου Βασιλείου. Ως αποτέλεσμα της παρούσας κρίσης που αφορά τη σπογγώδη εγκεφαλοπάθεια των βοοειδών (ΣΕΒ), οι μόσχοι κρεατοπαραγωγής στο Βέλγιο, τη Γαλλία και τις Κάτω Χώρες που εισήχθησαν από το Ηνωμένο Βασίλειο καταστράφηκαν και οι κάτοχοι αποζημιώθηκαν σύμφωνα με τους κανόνες που διέπουν την ομαλή λειτουργία της αγοράς.

Ορισμένα κράτη μέλη όπως η Γαλλία, η Ιρλανδία και η Πορτογαλία εφήρμοσαν εθνικούς περιορισμούς ή απαγορεύσεις όσον αφορά ορισμένα εντόσθια βοοειδών.

Η Επιτροπή συμβουλεύθηκε την επιστημονική κτηνιατρική επιτροπή και έχει συσταθεί μια υπο-επιτροπή εμπειρογνωμόνων προκειμένου να αξιολογηθεί η ανάγκη για τη λήψη περαιτέρω μέτρων όσον αφορά τη ΣΕΒ σε κράτη μέλη άλλα πλην του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-2191/96 υποβολή: Armelle Guinebertiθre (UPE) προς την Επιτροπή (2 Αυγούστου 1996)

Θέμα: Προβλήματα στον τομέα της μελισσοκομίας

Αυτή τη στιγμή είναι υπό τροποποίηση η οδηγία 74/409/ΕΟΚ ((ΕΕ L 221 της 12.8.1974, σελ. 10. )), η οποία αφορά στη διαχείριση του τομέα της μελισσοκομίας.

1. Ο μελισσοκόμος είναι, από κοινωνική και από διοικητική άποψη, γεωργός, του οποίου η δραστηριότητα εμπίπτει στις αρμοδιότητες της ΓΔ ΙΙΙ - γενική διεύθυνση που είναι αρμόδια για την βιομηχανία. Ωστόσο, το μέλι είναι το μόνο μη μεταποιημένο γεωργικό προϊόν που θεωρείται ως βιομηχανικό προϊόν. Δεν θα ήταν σκόπιμο να υπαχθούν οι δραστηριότητες της μελισσοκομίας στην αρμοδιότητα της ΓΔ VI;

2. Εφόσον το μέλι είναι προϊόν της υπαίθρου, θα ήταν σκόπιμο να του αποδοθεί ονομασία προέλευσης. Μια τέτοια διαφάνεια στη σήμανση η οποία θα επιβάλλει την αναγραφή της προέλευσης στο εσωτερικό της Ένωσης, θα ικανοποιήσει τους καταναλωτές και θα διευκολύνει τις εμπορικές συναλλαγές. Δεν θα ήταν εξάλλου σκόπιμο να αναγράφεται «μέλι εισαγωγής» στην ετικέτα μελιών προερχόμενων από το εξωτερικό της Κοινότητας;

Η ανωτέρω ενέργεια είναι δυνατή μόνο για τα γεωργικά προϊόντα και αυτός είναι ένας από τους λόγους για τους οποίους ζητείται η υπαγωγή της μελισσοκομίας στην αρμοδιότητα της ΓΔ VI.

Απάντηση του κ. Bangemann εξ ονόματος της Επιτροπής (9 Σεπτεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-1972/96 της κ. Leperre-Verrier ((βλέπε σελίδα 57. )).
ΓΡΑΠΤΗ ΕΡΩΤΗΣΗ E-1939/96 υποβολή: Miguel Arias Caρete (PPE) προς την Επιτροπή (16 Ιουλίου 1996)

Θέμα: «Ποσόστωση Hopping»

Στο πλαίσιο της κατάστασης που είναι γνωστή ως «ποσόστωση Hopping», το Ηνωμένο Βασίλειο εξετάζει τη δυνατότητα υποβολής στην Διακυβερνητική Διάσκεψη προτάσεων τροποποίησης της Συνθήκης, ούτως ώστε στο πλαίσιο της Κοινής Αλιευτικής Πολιτικής, ένα κράτος να μπορεί να διανέμει τις ποσοστώσεις του σε σκάφη που φέρουν τη σημαία του σύμφωνα με ορισμένες προϋποθέσεις, προκειμένου να θεσπίζεται έτσι πραγματική οικονομική σχέση μεταξύ των σκαφών αυτών και των κοινοτήτων του εν λόγω κράτους που εξαρτώνται από την αλιεία.

Προτίθεται η Επιτροπή να υποστηρίξει τη βρετανική θέση για τη σχετική μεταρρύθμιση των Συνθηκών;

Απάντηση της κας Bonino εξ ονόματος της Επιτροπής (10 Σεπτεμβρίου 1996)

Η Επιτροπή έχει ενημερωθεί σχετικά με τις προθέσεις του Ηνωμένου Βασιλείου να υποβάλει στη Διακυβερνητική Διάσκεψη προτάσεις για την ποσόστωση hopping.

Η Επιτροπή θα ήθελε να υπενθυμίσει στο αξιότιμο μέλος του Κοινοβουλίου ότι το ισχύον κοινοτικό δίκαιο δεν απαγορεύει σε ένα κράτος μέλος να επιβάλει προϋποθέσεις με στόχο την ανάπτυξη μιας πραγματικής οικονομικής σχέσης μεταξύ των σκαφών που φέρουν τη σημαία του και του ίδιου του κράτους μέλους, προκειμένου να τους επιτρέψει να αντλούν εθνικές αλιευτικές ποσοστώσεις. Εντούτοις, η σχέση αυτή πρέπει να αφορά μόνο τη σύνδεση μεταξύ των αλιευτικών δραστηριοτήτων των σκαφών και του εξαρτώμενου από την αλιεία πληθυσμού όπως και των βιομηχανιών που συνδέονται με αυτές τις δραστηριότητες.

Είναι σαφές ότι, σύμφωνα με τη νομολογία του Δικαστηρίου, οι προϋποθέσεις που στοχεύουν να διασφαλίσουν την ανάπτυξη αυτής της οικονομικής σχέσης δεν πρέπει ούτε να κάνουν διακρίσεις με βάση την εθνικότητα, αλλά ούτε και να εμποδίζουν την άσκηση της κανονικής αλιευτικής δραστηριότητας.

Σε αυτά τα πλαίσια, η Επιτροπή, ως θεματοφύλακας των συνθηκών, μεριμνά ώστε τα εθνικά νομοθετήματα που αφορούν την κατανομή ποσοστώσεων να σέβονται το κοινοτικό δίκαιο.
ΓΡΑΠΤΗ ΕΡΩΤΗΣΗ E-1761/96 υποβολή: Eva Kjer Hansen (ELDR) προς την Επιτροπή (3 Ιουλίου 1996)

Θέμα: Μη προσφυγή της Επιτροπής στο άρθρο 171 παράγραφος 2 στον περιβαλλοντικό τομέα

Πότε προτίθεται η Επιτροπή να ασκήσει για πρώτη φορά το δικαίωμα επιβολής χρηματικών ποινών (σύμφωνα με το άρθρο 171 παράγραφος 2) στα κράτη μέλη που έχουν καταδικαστεί από το Δικαστήριο για παραβίαση του κοινοτικού δικαίου και τα οποία δεν έχουν συμμορφωθεί προς την εκδοθείσα απόφαση;

Πότε προτίθεται η Επιτροπή να επιβάλει χρηματικές ποινές στις ακόλουθες χώρες, εις βάρος των οποίων έχει εκδοθεί απόφαση, σύμφωνα με το άρθρο 171, για παράλειψη εφαρμογής της κοινοτικής νομοθεσίας;

- Κάτω Χώρες, απόφαση της 17ης Σεπτεμβρίου 1987, σχετικά με την προστασία των υπόγειων υδάτων 7

- Βέλγιο, απόφαση της 14ης Ιανουαρίου 1988, σχετικά με την προστασία των υπόγειων υδάτων 7

- Βέλγιο, απόφαση της 4ης Ιουνίου 1987, σχετικά με το βιολογικό έλεγχο 7

- Γερμανία, απόφαση της 3ης Ιουλίου 1990, σχετικά με την προστασία των άγριων πτηνών 7

- Βέλγιο, απόφαση της 5ης Ιουλίου 1990, σχετικά με την προστασία του πόσιμου νερού 7

- Γερμανία, απόφαση της 30ής Ιουνίου 1991, σχετικά με την ποιότητα του αέρα 7

- Ιταλία, απόφαση της 13ης Δεκεμβρίου 1990, σχετικά με το πλεόνασμα μεταλλεύματος ψευδαργύρου 7

- Βέλγιο, απόφαση της 13ης Ιουνίου 1990, σχετικά με την καταστροφή αποβλήτων 7

- Λουξεμβούργο, απόφαση της 25ης Ιουλίου 1991, σχετικά με τη συσκευασία τροφίμων 7

- Βέλγιο, απόφαση της 11ης Ιουνίου 1991, σχετικά με το πόσιμο νερό 7

- Ιταλία, απόφαση της 13ης Δεκεμβρίου 1991, σχετικά με τα τοξικά και επικίνδυνα απόβλητα 7

- Ισπανία, απόφαση της 10ης Δεκεμβρίου 1991, σχετικά με τη συσκευασία τροφίμων 7

- Ελλάδα, απόφαση της 7ης Απριλίου 1991, σχετικά με τα τοξικά και επικίνδυνα απόβλητα 7

- Βέλγιο, απόφαση της 5ης Μαΐου 1993, σχετικά με τα υπόγεια ύδατα 7

- Γερμανία, απόφαση της 10ης Μαΐου 1995, σχετικά με τα τοξικά και επικίνδυνα απόβλητα 7

- Γερμανία, απόφαση της 11ης Αυγούστου 1995, σχετικά με την εκτίμηση των περιβαλλοντικών επιπτώσεων 7

- Βέλγιο, απόφαση της 2ας Μαΐου 1996, σχετικά με την εκτίμηση των περιβαλλοντικών επιπτώσεων.

Απάντηση της κας Bjerregaard εξ ονόματος της Επιτροπής (17 Ioυλίου 1996)

Η Επιτροπή δεν έχει ακόμη προβεί στην λήψη οιασδήποτε αποφάσεως σχετικά με την εφαρμογή του άρθρου 171 της συνθήκης ΕΚ. Ωστόσο, επίκειται η λήψη αποφάσεως για σειρά τέτοιων περιπτώσεων και η Επιτροπή θα ενημερώσει σχετικά το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1655/96 υποβολή: Μιχαήλ Παπαγιαννάκης (GUE/NGL) προς την Επιτροπή (24 Iουνίου 1996)

Θέμα: Ανάπτυξη των κοινοτικών σιδηροδρόμων

Σύμφωνα με το άρθρο 15 της οδηγίας 91/440/ΕΟΚ ((ΕΕ L 237 της 24.08.1991, σελ. 25.)) για την ανάπτυξη των κοινοτικών σιδηροδρόμων, τα κράτη μέλη θεσπίζουν τις νομοθετικές, κανονιστικές και διοικητικές διατάξεις συμμόρφωσης προς την ανωτέρω οδηγία πριν από την 1.1.1993.

Λαμβάνοντας υπόψιν ότι η οδηγία προβλέπει για την ανάπτυξη των κοινοτικών σιδηροδρόμων ότι τα κράτη μέλη λαμβάνουν τα αναγκαία μέτρα προκειμένου οι σιδηροδρομικές επιχειρήσεις να έχουν καθεστώς αυτοτέλειας όσον αφορά τη διεύθυνση, τη διαχείριση, τη διοίκηση και τον εσωτερικό διοικητικό, οικονομικό και λογιστικό έλεγχο, ερωτάται η Επιτροπή:

1. Ποιά μέτρα έχει λάβει η Ελλάδα σε εθνικό επίπεδο για την ανάπτυξη των ελληνικών σιδηροδρόμων;

2. Εάν η Ελλάδα έχει κοινοποιήσει τα μέτρα αυτά και πότε, και

3. Τί μέτρα πρόκειται να λάβει σε περίπτωση που διαπιστώσει πλημμελή εφαρμογή της εν λόγω οδηγίας εκ μέρους των αρμοδίων ελληνικών αρχών;

Απάντηση του κ. Kinnock εξ ονόματος της Επιτροπής (31 Ιουλίου 1996)

Η Ελλάδα δεν έχει ακόμη κοινοποιήσει τις εθνικές διατάξεις για την εφαρμογή της οδηγίας 91/440/ΕΟΚ του Συμβουλίου σχετικά με την ανάπτυξη των κοινοτικών σιδηροδρόμων. Δεδομένου ότι τα κράτη μέλη έπρεπε να έχουν εφαρμόσει την οδηγία μέχρι την 1η Ιανουαρίου 1993, η Επιτροπή έχει κινήσει κατά της Ελλάδας τη διαδικασία του άρθρου 169 της συνθήκης ΕΚ. Τον Νοέμβριο του 1995 διαβίβασε στην Ελλάδα αιτιολογημένη γνώμη. Επί του παρόντος η Επιτροπή ευρίσκεται σε επαφές με τις ελληνικές αρχές όσον αφορά τις προθέσεις τους για την εφαρμογή της οδηγίας. Ανάλογα με το αποτέλεσμα αυτών των επαφών η Επιτροπή θα αποφασίσει εάν θα προσφύγει στο Δικαστήριο των Ευρωπαϊκών Κοινοτήτων.
ΓΡΑΠΤΗ ΕΡΩΤΗΣΗ E-2064/96 υποβολή: Glyn Ford (PSE) προς την Επιτροπή (26 Ιουλίου 1996)

Θέμα: Ο τομέας των μεταφορών και η οδηγία περί χρόνου εργασίας

Μπορεί η Επιτροπή να παράσχει λεπτομέρειες σχετικά με το σκεπτικό στο οποίο βασίζεται η απόφασή της να εξαιρέσει τον τομέα των μεταφορών από την οδηγία περί χρόνου εργασίας;

Γνωρίζει η Επιτροπή ότι οι οδηγοί φορτηγών οχημάτων που πραγματοποιούν μακρές διαδρομές, συχνά εργάζονται λόγω της φύσης της δουλειάς τους υπερβολικά πολλές ώρες και θεωρούν ότι αδίκως έχουν εξαιρεθεί από την οδηγία;

Απάντηση του κ. Flynn εξ ονόματος της Επιτροπής (16 Σεπτεμβρίου 1996)

Η αρχική πρόταση της Επιτροπής για οδηγία σχετική με ορισμένες πλευρές της οργάνωσης του χρόνου εργασίας ((COM(90) 317 τελικό. )) κάλυπτε όλους τους οικονομικούς τομείς και δραστηριότητες. Το Συμβούλιο αποφάσισε, εντούτοις, να εξαιρέσει ορισμένους τομείς και δραστηριότητες από το πεδίο εφαρμογής της οδηγίας, συμπεριλαμβάνοντας τους τομείς μεταφορών. Σύμφωνα με αιτιολογική σκέψη της οδηγίας, όπως αυτή εγκρίθηκε ((Οδηγία του Συμβουλίου 93/104/ΕΚ της 23 Νοεμβρίου 1993 σχετικά με ορισμένες πλευρές της οργάνωσης του χρόνου εργασίας, ΕΕ αριθ. L 307, 13.12.1993. )), η πιθανή ανάγκη για χωριστά μέτρα σχετικά με τους τομείς αυτούς βασίζετο στον «ειδικό χαρακτήρα της υπόψη εργασίας».

Η Επιτροπή είναι ενήμερη του ότι θα συνεχίσει να είναι δυνατό για τους εργαζόμενους σ'αυτούς τους τομείς και δραστηριότητες να απαιτείται να εργάζονται επί μεγάλο αριθμό ωρών, και μετά την θέση σε εφαρμογή της οδηγίας στις 23 Νοεμβρίου 1996. Για να καταβληθεί μια προσπάθεια εξασφάλισης της ενδεδειγμένης προστασίας των εργαζομένων αυτών, η Επιτροπή τη στιγμή αυτή συντάσσει ένα Λευκό Βιβλίο αναφορικά με τους τομείς και δραστηριότητες που εξαιρούνται της οδηγίας περί χρόνου εργασίας. Σ'αυτό θα εξετάζεται η κατάσταση σε κάθε τομέα, συμπεριλαμβανόμενου του τομέα οδικών μεταφορών καθώς και οι κυριότερες επιλογές που διαθέτει η Επιτροπή.
ΓΡΑΠΤΗ ΕΡΩΤΗΣΗ E-1547/96 υποβολή: Νικήτας Κακλαμάνης (UPE) προς την Επιτροπή (17 Iουνίου 1996)

Θέμα: Aποθήκευση ραδιενεργών αποβλήτων

Σύμφωνα με δημοσιεύματα της σκοπιανής εφημερίδας ΝΤΕΒΝΙΚ της 18ης και 20ης Μαΐου 1996, οι αρχές του κράτους αυτού προτίθενται - με το πρόσχημα της κατασκευής αποθηκευτικών χώρων για ραδιενεργά αλεξικέραυνα - να δημιουργήσουν αποθήκες πυρηνικών αποβλήτων εισαγομένων από το εξωτερικό, σε συνεργασία μάλιστα με τη Διεθνή Επιτροπή Ατομικής Ενέργειας. Η εφημερίδα παραθέτει τις απόψεις οικολόγων που αναφέρουν ότι δεν υφίσταται καν έλεγχος εκπομπών ραδιενεργείας σε εισαγωγές που γίνονται σε αυτή τη χώρα.

Δεδομένης της ευαισθησίας της ευρωπαϊκής κοινής γνώμης για το θέμα της μεταφοράς και αποθήκευσης ραδιενεργών αποβλήτων, καθώς και του γεγονότος ότι δεν έχει ληφθεί υπόψιν και η γνώμη των κρατών που συνορεύουν με αυτή τη χώρα, ερωτάται η Επιτροπή σε τι ενέργειες σκοπεύει άμεσα να προβεί και τι μέτρα θα λάβει ώστε να αποτραπεί η μετατροπή του κράτους των Σκοπίων σε ραδιενεργό σκουπιδότοπο.

Απάντηση της κ. Bjerregaard εξ ονόματος της Επιτροπής (6 Σεπτεμβρίου 1996)

Η απάντηση στην ερώτηση του Αξιότιμου Μέλους θα εξαρτηθεί σε μεγάλο βαθμό από την εντός ή εκτός της Ευρωπαϊκής Ένωσης χωροθέτηση του εν λόγω χώρου διάθεσης πυρηνικών αποβλήτων. Οι σχετικές πληροφορίες και, ει δυνατόν, η φύση και η προέλευση των αποβλήτων θα προσέφεραν τη δυνατότητα στην Επιτροπή να απαντήσει ακριβέστερα στο ερώτημα που θίγεται.

Ωστόσο, είναι ήδη δυνατόν να επισημανθεί ότι η επιτήρηση και ο έλεγχος των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα διέπονται από την οδηγία 92/3/Ευρατόμ του Συμβουλίου της 3ης Φεβρουαρίου 1992 ((EE L 35, 12.2.1992. )) και υπόκεινται σε σύστημα προγενέστερης έγκρισης. Εξάλλου, για την αποθήκευση ραδιενεργών αποβλήτων στην επικράτεια κράτους μέλους πρέπει να πληρούνται οι απαιτήσεις της οδηγίας 80/836/Ευρατόμ ((EE L 246, 17.9.1980. )) η οποία ορίζει τους βασικούς κανόνες ασφαλείας σύμφωνα με το άρθρο 30 της συνθήκης Ευρατόμ. Επιπλέον, εγκαταστάσεις που έχουν αποκλειστικώς προβλεφθεί για τη μόνιμη αποθήκευση ή τελική διάθεση ραδιενεργών αποβλήτων στην Κοινότητα πρέπει να έχουν αποτελέσει αντικείμενο αξιολόγησης των επιπτώσεων σύμφωνα με το άρθρο 4 της οδηγίας 85/337/ΕΟΚ του Συμβουλίου της 27ης Ιουνίου 1985 ((EE L 175, 5.7.1985. )).
ΓΡΑΠΤΗ ΕΡΩΤΗΣΗ E-2308/96 υποβολή: Josu Imaz San Miguel (PPE) προς την Επιτροπή (27 Αυγούστου 1996)

Θέμα: Ταμείο Συνοχής - Έτος 1994

Θα μπορούσε η Επιτροπή να μας αναφέρει ποιά ήταν τα προγράμματα που έγκρίθηκαν και επιδοτήθηκαν από το Ταμείο Συνοχής και τις πιστώσεις που προορίζονται για κάθε ένα από αυτά για το 1994 στο ισπανικό κράτος;

Θα μπορούσε να αναφέρει η Επιτροπή όταν θα παράσχει την πληροφορία αυτή ποια προγράμματα κάλυπταν τον τομέα των μεταφορών και ποια τον τομέα του περιβάλλοντος;

Θα μπορούσε επίσης η Επιτροπή να προβεί σε ξεχωριστή ανάλυση για τις αυτόνομες κοινότητες;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2307/96, E-2308/96 και Ε-2309/96 (14 Οκτωβρίου 1996)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-1762/96 υποβολή: Ria Oomen-Ruijten (PPE) προς την Επιτροπή (3 Iουλίου 1996)

Θέμα: Αποθήκευση ραδιενεργού υλικού σε περιοχές κοντά σε σύνορα

Η όλο και συχνότερη προσωρινή αποθήκευση ραδιενεργού υλικού σε περιοχές που βρίσκονται κοντά σε σύνορα δημιουργεί ανασφάλεια στον πληθυσμό του γειτονικού κράτους. Ζητούνται από την Επιτροπή οι ακόλουθες πληροφορίες:

1. Ποιές κοινοτικές διατάξεις παρέχουν τη δυνατότητα στους ενδιαφερόμενους πολίτες, συλλόγους προστασίας του περιβάλλοντος και φορείς της τοπικής αυτοδιοίκησης να διεκδικήσουν το δικαίωμά τους για ένα υγιές περιβάλλον;

2. Προβλέπει η ισχύουσα κοινοτική νομοθεσία επαρκή αναγνώριση του εν λόγω δικαιώματος;

3. Θεωρεί ότι είναι σκόπιμο να ενισχυθεί στο μέλλον η συνεργασία των κρατών μελών από πολιτική και νομοθετική άποψη;

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-1762/96, E-1763/96 και E-1764/96 (16 Σεπτεμβρίου 1996)

Όλα τα κράτη μέλη χρησιμοποιούν εγκαταστάσεις προσωρινής αποθήκευσης για τα ραδιενεργά απόβλητα, εν αναμονή εγκαταστάσεων τελικής διαθέσεως για ορισμένες κατηγορίες ή για όλους τους τύπους αποβλήτων. Τα κράτη μέλη είναι υπεύθυνα για την έγκριση και τον έλεγχο των εν λόγω εγκαταστάσεων, πλην όμως η προστασία των πληθυσμών στο κράτος μέλος καθώς και στα κράτη μέλη πρέπει να ευθυγραμμίζεται με τις διατάξεις των βασικών προτύπων ασφαλείας όσον αφορά την προστασία από τις ακτινοβολίες (οδηγίες του Συμβουλίου 80/836 και 84/467/Ευρατόμ). Οι επιτρεπόμενες δόσεις έχουν μειωθεί στα προσφάτως θεσπισθέντα πρότυπα (οδηγία του Συμβουλίου 96/29/Ευρατόμ) τα οποία πρέπει να εφαρμοστούν στα εθνικά κανονιστικά πλαίσια πριν από τις 13 Μαΐου 2000.

Το άρθρο 37 της συνθήκης Ευρατόμ απαιτεί από κάθε κράτος μέλος να διαβιβάζει στην Επιτροπή τα στοιχεία τα σχετικά με οιοδήποτε σχέδιο διάθεσης ραδιενεργών αποβλήτων, όταν η εφαρμογή του δύναται να οδηγήσει σε μόλυνση των υδάτων, του εδάφους ή της ατμόσφαιρας άλλου κράτους μέλους. Στην σύστασή της της 7ης Δεκεμβρίου 1990 (91/4/Ευρατόμ) για την εφαρμογή του άρθρου 37, η Επιτροπή προτείνει την υπαγωγή των εγκαταστάσεων αποθήκευσης στην εν λόγω διαδικασία.

Η προτεινόμενη αναθεώρηση της οδηγίας του Συμβουλίου 85/337/ΕΟΚ σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον ((ΕΕ αριθ. L 175, 5.7.1985. )) όχι μόνο περιλαμβάνει τις εγκαταστάσεις προσωρινής αποθήκευσης αλλά και ενσωματώνει λεπτομερέστερες διαδικαστικές απαιτήσεις για τις διασυνοριακές διαβουλεύσεις στις περιπτώσεις κατά τις οποίες ένα έργο που προτείνεται σε ένα κράτος μέλος ενδέχεται να έχει σημαντικές επιπτώσεις στο περιβάλλον άλλου κράτους μέλους. Ωστόσο, εάν υιοθετηθούν στην παρούσα μορφή τους από το Συμβούλιο, οι νέες αυτές διατάξεις θα ισχύουν και πάλι μόνο για τις αιτήσεις εγκρίσεων που υποβάλλονται σε αρμόδια αρχή κατά την ή μετά την εκ μέρους των κρατών μελών ημερομηνία μεταφοράς που θα ορίζεται στην αναθεωρημένη οδηγία.